লায়লাতুল মাবিত
লায়লাতুল মাবিত (Arabic: لَـیْـلَـة ٱلْـمَـبِـیْـت, অর্থ: 'রাত্রিকালীন অবস্থান') ৬২২ খ্রিস্টাব্দের সেই রাতকে নির্দেশ করে যে রাতে হযরত মুহাম্মদ (সাঃ) হত্যার ষড়যন্ত্রকে ব্যর্থ করার জন্য মক্কা থেকে ইয়াসরিবের (মদীনা) উদ্দেশ্যে যাত্রা করেছিলেন। নিপীড়িত অনুসারীদের নিরাপদ আশ্রয় ইয়াসরিবে (যা পরবর্তীতে তাঁর সম্মানে মদীনা নামে পরিচিতি লাভ করে) চলে যাওয়ার পরে মক্কা থেকে তাঁর এই পলায়ন সংঘটিত হয়েছিল। ইসলামী সাহিত্যে Laylat al-mabit প্রায়শই এই ঘটনার সাথে সম্পৃক্ত যে, হযরত মুহাম্মদ (সাঃ) এর মক্কা থেকে নিরাপদে পলায়নে সহায়তা করতে তাঁর চাচাতো ভাই আলী ইবনে আবি তালিব (রাঃ) নিজের জীবন বিপন্ন করেছিলেন।